Babelscape/SREDFM huggingface dataset:
Τόξαρις ή Περί φιλίας

Ο Τόξαρις ή Περί φιλίας είναι έργο του Λουκιανού που εντάσσεται στους «Σκυθικούς διαλόγους» και γράφτηκε το 163, όπως συνάγεται από την αναφορά του Τόξαρι και αποτελείται από εξήντα τρεις παραγράφους, περ. 2.450 στίχοι. Ο "Τόξαρις" είναι από τα εκτενέστερα κείμενα του Λουκιανού, είναι ένας μακρόσυρτος διάλογος που απλώς συναρθρώνει και πλαισιώνει, όπως ακριβώς και στο Φιλοψευδής ή Απιστών, τα αυτοτελή μικρά διηγήματα.
Η Μελωδία της Ευτυχίας

Η ταινία Η Μελωδία της Ευτυχίας (αγγλ. The Sound of Music) είναι μιούζικαλ παραγωγής 1965, σε σκηνοθεσία Ρόμπερτ Γουάιζ. Πρωταγωνιστές της ταινίας είναι η Τζούλι Άντριους και ο Κρίστοφερ Πλάμερ. Η ταινία είναι βασισμένη στο ομώνυμο μιούζικαλ του Μπρόντγουεϊ, του οποίου τα τραγούδια έγραψαν οι Ρίτσαρντ Ρότζερς και Όσκαρ Χάμερσταϊν. Το μιούζικαλ του Μπρόντγουεϊ όπως και η ταινία βασίστηκαν με τη σειρά τους στο αυτοβιογραφικό βιβλίο της Μαρίας φον Τραπ "The Story of the Trapp Family Singers" και η προσαρμογή για τη μεγάλη οθόνη έγινε από τους Έρνεστ Λέμαν, Χάουαρντ Λίντσεϊ και Ράσελ Κράουζε. Μερικά από τα τραγούδια του μιούζικαλ όπως: "Edelweiss", "My Favorite Things", "Climb Ev'ry Mountain", "Do-Re-Mi", "Sixteen Going on Seventeen", "The Lonely Goatherd" και "The Sound of Music" έχουν αντέξει το πέρασμα του χρόνου. Η ταινία γυρίστηκε στην πόλη και την ευρύτερη περιοχή του Σάλτσμπουργκ της Αυστρίας, σε περιοχή της Βαυαρίας της Νότιας Γερμανίας, καθώς και στα στούντιο της 20th Century Fox στην Καλιφόρνια. Η ταινία γυρίστηκε σε φιλμ 70mm Todd-AO.

Η ταινία βραβεύτηκε με 5 βραβεία Όσκαρ μεταξύ των οποίων και με Όσκαρ Καλύτερης Ταινίας κι έσπασε το ρεκόρ εισπράξεων που κατείχε από το 1939 η ταινία "Όσα Παίρνει ο Άνεμος (Gone With the Wind)". Κράτησε την πρώτη θέση μέχρι και το 1975, χρονιά στην οποία η ταινία Τα σαγόνια του καρχαρία (Jaws, 1975)" κατέρριψε το ρεκόρ εισπράξεων. Προσαρμοσμένη στον πληθωρισμό, η ταινία κατέχει την 3η θέση (μετά το "Όσα Παίρνει ο Άνεμος" και μετά το "Ο Πόλεμος των Άστρων: Επεισόδιο 4 - Μια Νέα Ελπίδα (Star Wars Episode IV: A New Hope)") στη λίστα με τις εμπορικότερες ταινίες όλων των εποχών στις Η.Π.Α. και τον Καναδά.

Το 2001 η ταινία επελέγη από τη Βιβλιοθήκη του Αμερικάνικου Κογκρέσου ως τμήμα του Εθνικού Μητρώου Κινηματογράφου ως πολιτιστικά, ιστορικά και αισθητικά σημαντική.
Nobody's Perfect

Nobody's Perfect είναι ο τίτλος του ζωντανά ηχογραφημένου άλμπουμ του χαρντ ροκ συγκροτήματος Deep Purple. Οι ηχογραφήσεις έγιναν στις συναυλίες στην Καλιφόρνια, το Φοίνιξ, το Μιλάνο και το Όσλο κατά την διάρκεια της περιοδείας για την προώθηση του στούντιο δίσκου ""The House of Blue Light", ο οποίος είχε κυκλοφορήσει τον Ιανουάριο του 1987. Τελευταίο κομμάτι της εν λόγω ηχογράφησης είναι η επανεκτέλεση του τραγουδιού "Hush", πρώτης επιτυχίας των Deep Purple το 1968, με σκοπό τον εορτασμό των 20 χρόνων του συγκροτήματος. Στο δίσκο αυτό, επίσης, συμπεριλαμβάνεται μία εκτέλεση του τραγουδιού "Difficult to Cure" των Rainbow, προηγούμενου συγκροτήματος του κιθαρίστα Ρίτσι Μπλάκμορ και του μπασίστα Ρότζερ Γκλόβερ.

Το "Nobody's Perfect" κυκλοφόρησε τον Ιούνιο του 1988, ανεβαίνοντας στο βρετανικό Top-40, ενώ μέχρι το 2012 έχει πουλήσει 750.000 αντίτυπα, παγκοσμίως. Το 1999, ο δίσκος αυτός επανεκδόθηκε σε μορφή διπλού CD με τρία επιπλέον τραγούδια, από την εταιρεία "Mercury"".
Ιπποκλείδης

Ο Ιπποκλείδης, γιος του Τεισάνδρου, ήταν μέλος της πλούσιας οικογένειας των Φιλαϊδών της αρχαίας Αθήνας που υπηρέτησε ως επώνυμος άρχων το έτος 566-565 π.Χ.

Κατά την περίοδο που υπηρέτησε ως επώνυμος άρχων, φρόντισε για να στηθεί άγαλμα στην Αθηνά Προμάχο και καθιέρωσε το θεσμό των Παναθηναίων

Για αυτόν έχει μείνει από τον Ηρόδοτο γνωστή η ιστορία για τη συμμετοχή του ως υποψήφιου στην επιλογή του μνηστήρα της Αγαρίστης, όταν ο πατέρας της, ο τύραννος Κλεισθένης της Σικυώνας (σημερινό Κιάτο στην Κορινθία) τον κάλεσε, μαζί με άλλους, για να κρίνει ποιόν θα πάρει ως σύζυγο.. Ο Κλεισθένης αποφάσισε να παντρέψει την κόρη του Αγαρίστη με τον «άριστον των Ελλήνων» και κάλεσε υποψήφιους από γνωστές οικογένειες όλου του ελληνικού κόσμου, τους οποίους φιλοξένησε. Παραβρέθηκαν περίπου δεκατέσσερις, από την Ιταλία (από τη Σύβαρη και τη Σίτη), από την Επίδαμνο του Ιονίου, την Αιτωλία, την Πελοπόννησο, την Αθήνα, την Ερέτρια, τη Θεσσαλία και από τους Μολοσσούς της Ηπείρου. Από την Αθήνα ήταν ο Ιπποκλείδης γιος του Τεισάνδρου και ο Μεγακλής, γιος του Αλκμέωνος. Ο Κλεισθένης θεώρησε καλύτερο τον Ιπποκλείδη και την τελευταία ημέρα θυσίασε εκατό βόδια και έδωσε δείπνο και για τους μνηστήρες και για όλους του Σικυωνίους, στο οποίο θα ανακοίνωνε την επιλογή του. Εκεί, όταν ήπιαν, ο Ιπποκλείδης κάλεσε τον αυλητή και άρχισε να χορεύει, κάτι που δεν άρεσε πολύ στον Κλεισθένη. Όταν δε ζήτησε ένα τραπέζι και συνέχισε το χορό ανεβαίνοντας σε αυτό, ο Κλεισθένης θεώρησε αναίδεια το χορό. Ιδιαίτερα δε, όταν ο Ιπποκλείδης χόρεψε ισορροπώντας, στηρίζοντας το κεφάλι του στο τραπέζι, και «χειρονόμησε» με τα πόδια του (όπως αναφέρει ο Ηρόδοτος), ο Κλεισθένης εξερράγη και του είπε: «Ω παι Τεισάνδρου, απόρχησαο γε μεν τον γάμον!» (Ω γιε του Τεισάνδρου, με το χορό σου έχασες τον γάμο) και ο Ιπποκλείδης του απάντησε: «Ου φροντίς Ιπποκλείδη» (δε τον νοιάζει τον Ιπποκλείδη), μια φράση που ο Ηρόδοτος αναφέρει ότι έμεινε παροιμιώδης. Ο Κλεισθένης έδωσε τελικά την κόρη του στον Μεγακλή και έστειλε τους μνηστήρες σπίτια τους δίνοντάς τους δώρο ένα τάλαντο αργύρου και λέγοντάς του ότι αν δεν είχε παρά μόνο μια παρθένα (την κόρη του) για να δώσει, θα τους διάλεγε όλους.
Βασιλίτσα

Η Βασιλίτσα είναι βουνό της Μακεδονίας και της Ηπείρου, στα όρια των νομών Ιωαννίνων και Γρεβενών. Η κορυφή της έχει υψόμετρο 2.249 μέτρα και βρίσκεται στο κεντρικό τμήμα της οροσειράς της Βόρειας Πίνδου ανάμεσα στα χωριά Δίστρατο, Σμίξη και Αβδέλλα. Διαθέτει και χιονοδρομικό κέντρο με 18 πίστες και 7 αναβατήρες.

Το όρος Βασιλίτσα είναι σημαντικός βιότοπος για την αρκούδα, τη βίδρα και το αγριόγιδο, και έχει συνολική έκταση 13.562,9 στρέμματα.
Α.Ο. Κασσιόπης

Ο Α.Ο. Κασσιόπης είναι ποδοσφαιρικός σύλλογος της Κέρκυρας, με έδρα τον οικισμό της Κασσιόπης που βρίσκεται στο βορειοανατολικό άκρο του νησιού. Ιδρύθηκε το 1984 και αγωνίστηκε στην Β΄ Εθνική κατηγορία. Τη σεζόν 2020-2021 αγωνίστηκε στη Γ' Εθνική ως Π.Α.Ε. Κέρκυρα.
Βερακρούς

Η Βερακρούς : [beɾaˈkɾus], πλήρες όνομα Βερακρούς ντε Ιγνάσιο ντε λα Γιάβε, (ισπανικά: "Veracruz", επίσημα "Estado Libre y Soberano de Veracruz de Ignacio de la Llave") είναι μία από τις 31 πολιτείες του Μεξικού. Η Βερακρούς χωρίζεται σε 212 δήμους. Πρωτεύουσα της πολιτείας είναι η πόλη Χαλάπα και μεγαλύτερη πόλη είναι η Βερακρούς. Άλλες μεγάλες πόλεις είναι οι Κοατσακοάλκος, Κόρδοβα, Μινατιτλάν, Πόσα Ρίκα, Μπόκα ντελ Ρίο και Ορισάμπα. Η πολιτεία έχει πληθυσμό σύμφωνα με την απογραφή του 2010 7.643.194 κατοίκους (2ος μεγαλύτερος).

Η πολιτεία έχει έκταση 71.820 χλμ² (11η μεγαλύτερη). Βρίσκεται στο ανατολικό Μεξικό και αποτελεί σημαντικό μέρος της ακτογραμμής του Μεξικού στο κόλπο του Μεξικού. Συνορεύει στα βόρεια με την πολιτεία Ταμαουλίπας, στα δυτικά με την πολιτεία Σαν Λουίς Ποτοσί και Ιδάλγο, Πουέμπλα νοτιοδυτικά, Οαχάκα και Τσιάπας στα νότια και Ταμπάσκο στα ανατολικά. Η πολιτεία βρίσκεται ανάμεσα στην Ανατολική Σιέρρα Μάδρε και το Κόλπο του Μεξικού. Μέρος του Πίκο ντε Ορισάμπα, του ψηλότερου βουνού του Μεξικού βρίσκεται στην πολιτεία.

Η Βερακρούς είναι μια από τις οικονομικά σημαντικότερες πολιτείες του Μεξικού. Σημαντικοί οικονομικοί τομείς είναι ο αγροτικός και η παραγωγή πετρελαίου. Οι βιομηχανίες χημικών και πετροχημικών αποτελούν τα 2/3 των εργοστασιακών μονάδων της πολιτείας. Η πόλη Βερακρούς είναι το σημαντικότερο λιμάνι του Μεξικού από άποψη κίνησης.
Μονοκύτταρος οργανισμός

[[Βαλόνια βεντρικόσα|Βαλόνια]] [[βαλόνια βεντρικόσα|Βεντρικόσα]] ("Valonia ventricosa") ένα από τα μεγαλύτερα μονοκύτταρα είδη

Μονοκύτταρος οργανισμός είναι ο ζωντανός οργανισμός που αποτελείται από ένα και μόνο κύτταρο, σε αντιδιαστολή με έναν πολυκύτταρο οργανισμό, που αποτελείται από πολλά κύτταρα. Ιστορικά, οι μονοκύτταροι οργανισμοί μερικές φορές αναφερόταν ως «μονάδες».

Τα προκαρυωτικά, η πλειοψηφία των πρωτίστων, και κάποια είδη μυκήτων είναι μονοκύτταροι οργανισμοί. Παρόλο που μερικοί από αυτούς τους οργανισμούς ζουν σε αποικίες, εξακολουθούν να είναι μονοκύτταροι οργανισμοί. Αυτοί οι οργανισμοί ζουν μαζί, αλλά κάθε κύτταρο στην αποικία αυτή είναι ίδιο. Ωστόσο, κάθε κύτταρο πρέπει να εκτελεί όλες τις διεργασίες ζωής για να επιζήσει. Σε αντιδιαστολή, ακόμη και οι απλούστεροι πολυκύτταροι οργανισμοί έχουν εξειδικευμένα κύτταρα που το καθένα εξαρτάται και από άλλα προκειμένου να επιζήσει. 

Κάποιοι οργανισμοί, όμως, είναι μερικώς μονοκύτταροι και μερικώς πολυκύτταροι, όπως το "Dictyostelium discoideum". Άλλα μπορεί να είναι μονοκύτταροι και πολυπύρηνοι, όπως τα μυξογάστρια ("Myxogastria") και το πλασμώδιο ("Plasmodium").

Από την άλλη, το "Candidatus Magnetoglobus multicellularis", συγκενικό με τα δελταπρωτοβακτήρια ("Deltaproteobacteria"), είναι πολυκύτταρο προκαρυωτικό. Δεν είναι μονοκύτταρο ον, ούτε μια αποικία προκαρυωτικών.

Οι περισσότεροι μονοκύτταροι οργανισμοί είναι μικροσκοπικού μεγέθους και έτσι ταξινομούνται στους μικροοργανισμούς. Ωστόσο, κάποια μονοκύτταρα πρώτιστα και βακτήρια είναι μακροσκοπικά, δηλαδή ορατά και από «γυμνό» οφθαλμό. Μερικά παραδείγματα μονοκύτταρων οργανισμών περιλαμβάνουν:
# Τα ξενοφυφόρα ("Xenophyophores"), πρωτόζωα της συνομοταξίας τρηματοφόρα, είναι το μεγαλύτερα γνωστά παραδείγματα, με το "Syringammina fragilissima" να φθάνει μια διάμετρο ως και 20 εκατοστόμετρα.
# Ο νουμμουλίτης ("Nummulite"), επίσης τρηματοφόρο.
# Το βαλόνια βεντρικόσα ("Valonia ventricosa"), μια άλγη της τάξης των χλωροφυκών, που μπορούν να φθάσουν μια διάμετρο από 1 ως 4 cm.
# Η ακεταβουλάρια ("Acetabularia"), μακροφύκος.
# Η καυλέρπη ("Caulerpa"), μακροφύκος.
# Η σφαιρική γκρόμια ("Gromia sphaerica"), μια αμοιβάδα.
# Η θειομαργαρίτα της Ναμίμπια ("Thiomargarita namibiensis"), το μεγαλύτερο βακτήριο, που φθάνει σε διάμετρο ως και 750 μικρόμετρα.
# Το Επουλοπίσκιο φισελσόνι ("Epulopiscium fishelsoni"), ένα βακτήριο.
In the Absence of Pink

In the Absence of Pink ή Knebworth '85 είναι ο τίτλος του ζωντανά ηχογραφημένου διπλού δίσκου του χαρντ ροκ συγκροτήματος Deep Purple, ο οποίος κυκλοφόρησε to 1991 από την "Connoisseur" και επανεκδόθηκε στις 30 Ιουνίου του 1998, από την ίδια εταιρεία. Η ηχογράφηση του δίσκου έγινε από το ραδιόφωνο του "BBC" στις 22 Ιουνίου του 1985, κατά τη διάρκεια της περιοδείας του συγκροτήματος για την προώθηση του δίσκου ""Perfect Strangers". Η εν λόγω συναυλία είναι η μοναδική που έδωσε το συγκρότημα επί βρετανικού εδάφους μέχρι την περιοδεία για τον επόμενο δίσκο, "The House of Blue Light"", όταν και έπαιξαν στο στάδιο Γουέμπλεϊ στις 3 Μαρτίου του 1987.

Οι Deep Purple εμφανίστηκαν σε αυτό το φεστιβάλ σαν πρώτο όνομα, ενώ πριν από αυτούς στη σκηνή ανέβηκαν συγκροτήματα όπως οι Scorpions, UFO, Meatloaf, κ.α.. Τη συναυλία παρακολούθησαν 80.000 φίλοι του συγκροτήματος υπό συνεχή βροχή και ο δίσκος πήρε την ονομασία του από την ατάκα του τραγουδιστή Ίαν Γκίλαν, "What we all need now is a tremendous amount of pink. But, in the absence of pink, here's some blues" "(Αυτό που όλοι χρειαζόμαστε είναι μία μεγάλη δόση από ροζ. Αλλά στην απουσία του ροζ, ορίστε λίγα μπλουζ)".
Ο Γίγας

Η ταινία Ο Γίγας (Αγγλ. Giant) είναι δράμα παραγωγής 1956, σε σκηνοθεσία Τζορτζ Στίβενς. Πρωταγωνιστές της ταινίας είναι οι Ροκ Χάτσον, Ελίζαμπεθ Τέιλορ και Τζέιμς Ντιν. Συμμετέχουν επίσης οι Κάρολ Μπέικερ, Τζέιν Γουίδερς, Τσιλ Γουίλς, Μερσέντες ΜακΚέμπριτζ, Ντένις Χόπερ, Σαλ Μίνεο και Ροντ Τέιλορ. Η ταινία είναι η τελευταία που γύρισε ο Τζέιμς Ντιν, καθώς ο ηθοποιός σκοτώθηκε σε αυτοκινητιστικό δυστύχημα πριν η ταινία προβληθεί στους κινηματογράφους. Ο Ντιν έλαβε την δεύτερη του υποψηφιότητα για Όσκαρ Α' Ανδρικού Ρόλου, το οποίο έχασε από τον Γιουλ Μπρίνερ. Η ταινία είναι βασισμένη στο ομώνυμο μυθιστόρημα της Έντνα Φέρμπερ, το οποίο διασκεύασαν για τη μεγάλη οθόνη οι Ίβαν Μόφατ και Φρεντ Γιουιόλ.

Το 1998 το Αμερικανικό Ινστιτούτο Κινηματογράφου κατέταξε την ταινία στην 82η θέση στη λίστα με τις 100 καλύτερες ταινίες όλων των εποχών. Το 2005 η ταινία επελέγη από τη Βιβλιοθήκη του Αμερικάνικου Κογκρέσου ως τμήμα του Εθνικού Μητρώου Κινηματογράφου ως «πολιτιστικά, ιστορικά και αισθητικά σημαντική».
Λορένα Ερρέρα

Η Λορένα Ερρέρα (ισπανικά: "Lorena Herrera") ισπανική : [loˈɾena eˈreɾa], είναι μεξικάνα ηθοποιός και μοντέλο, γεννημένη στις 18 Φεβρουαρίου 1967, στο Μασατλάν, Μεξικό.

Η Λορένα μετακόμισε με την οικογένεια της στην Πόλη του Μεξικού, όπου και ξεκίνησε την καριέρα της ως μια μοντέλο. Έγινε εξαιρετικά επιτυχής στο Μεξικό, και απέκτησε διεθνή φήμη, ποζάροντας για τις διαφημίσεις στο Μεξικό και τη Νότια Αμερική. Ως μοντέλο, κέρδισε το διαγωνισμό "Look of the Year", που απονέμεται στο Μεξικό.

Η Λορένα έχει συμμετάσχει σε περισσότερες από πενήντα ταινίες δεδομένου ότι ξεκίνησε την καριέρα της ως ηθοποιός σε σαπουνόπερες.

Η Λορένα έχει παίξει σε πολλές τηλενουβέλες, τονίζοντας "Muchachitas", "Dos Mujeres, un Camino" και "El Premio Mayor".

Εισήλθε επίσης στην βιομηχανία της μουσικής και έγινε τραγουδίστρια.

Η Λορένα Ερρέρα πόζαρε γυμνή για το μεξικάνικο Playboy το 1987 και πόζαρε γυμνή πάλι το μεξικάνικο Playboy το Μάρτιο του 2011 στα 45
Γιαδίρα Καρρίγιο

Η Γιαδίρα Καρρίγιο (ισπανικά: "Yadhira Carrillo") είναι μεξικάνα ηθοποιός και βασίλισσα της ομορφιάς, γεννημένη στις 12 Μαΐου 1972, στο Αγουασκαλιέντες, Μεξικό.

Η Γιαδίρα εκλέχτηκε Nuestra Belleza Aguascalientes ("Η ομορφιά του Αγουασκαλιέντες μας"), το μεξικάνικο όνομα της "Μις Αγουασκαλιέντες", μετά αυτό μπήκε στο Καλλιτεχνικό Εκπαιδευτικό Κέντρο ισπ. Centro de Educación Artística (CEA)

Κατά τη διάρκεια των σπουδών της στο CEA ξεχώρισε ως μία ταλαντούχα και παρακινημένη σπουδάστρια.
Ζαν-Μαρκ Αιρώ

Ο Ζαν-Μαρκ Αιρώ (γαλλ. Jean-Marc Ayrault), γεννημένος στις 25 Ιανουαρίου 1950 στο Μολεβριέ της Μαιν-ε-Λουάρ, είναι Γάλλος πολιτικός. Υπηρέτησε ως Πρωθυπουργός από 12 Μαρτίου 2012 εώς την 1η Απριλίου του 2014 .

Γενικός Σύμβουλος της Λουάρ-Ατλαντίκ και δήμαρχος του Σαιν-Ερμπλαίν τις δεκαετίες 1970-1980, διετέλεσε, με το Σοσιαλιστικό Κόμμα, δήμαρχος της Ναντ από το 1989 ως 2012, βουλευτής από το 1986 ως το 2012 και πρόεδρος της κοινοβουλευτικής ομάδας του Σοσιαλιστικού Κόμματος στην Γαλλική Εθνοσυνέλευση από το 1997, ως τον ορισμό του ως επικεφαλής της πρώτης κυβέρνησης επί προεδρίας Φρανσουά Ολλάντ στις 15 Μαΐου 2012, και μετέπειτα της δεύτερης στις 18 Ιουνίου του ιδίου έτους εώς και την λήξη της θητείας του .
Ιλ ντε λα Σιτέ

Ιλ ντε λα Σιτέ (γαλλικά: "Île de la Cité", Νησί της Πόλης) ονομάζεται νησίδα στο Σηκουάνα, στο κέντρο του Παρισιού. Είναι μια από τις δυο φυσικές νησίδες του Σηκουάνα (η άλλη είναι η διπλανή νησίδα Ιλ Σαιν-Λουί - Île Saint-Louis). Θεωρείται ότι είναι το αρχαίο κέντρο της πόλης, η ρωμαϊκή Λουτέτια. Ανήκει στο 1ο και το 4ο διαμέρισμα του Παρισιού και σε αυτήν βρίσκεται ο καθεδρικός ναός της Παναγίας των Παρισίων στα ανατολικά και το πρώην παλάτι και φυλακή Κονσιερζερί στα δυτικά του νησιού. Σήμερα το μεγαλύτερο και κεντρικό κομμάτι του Ιλ ντε λα Σιτέ καταλαμβάνουν συγκροτήματα δημοσίων κτιρίων όπως το κτίριο των δικαστηρίων (Palais de justice), το κτίριο της Αστυνομίας (Préfecture de police), το νοσοκομείο Hôtel-Dieu και το Εμπορικό Δικαστήριο (Tribunal de commerce). Ένα μικρό τμήμα στην πιο δυτική πλευρά του νησιού καθώς και το βορειοανατολικό του τμήμα έχει κατοικίες. Ο πληθυσμός του το 2007 ήταν 1168 κάτοικοι.

Κατηγορία:Συνοικίες του Παρισιού
Κατηγορία:Νησιά της Γαλλίας
Όχος ντελ Σαλάδο

thumb|250px|Άποψη του Όχος ντελ Σαλάδο
Το Όχος ντελ Σαλάδο (ισπανικά: "Nevado Ojos del Salado") (γράφεται στα ελληνικά και "Όγιος ντελ Σαλάντο") είναι μεγάλο ηφαίστειο στα σύνορα Χιλής και Αργεντινής. Με ύψος 6.893 μέτρα θεωρείται το ψηλότερο ηφαίστειο στη Γη πάνω από την επιφάνεια της θάλασσας και είναι επίσης η δεύτερη ψηλότερη κορυφή στο δυτικό και νότιο ημισφαίριο μετά την Ακονκάγκουα και η ψηλότερη της Χιλής. Δεν είναι γνωστό πότε εξερράγει για τελευταία φορά αλλά μια μεγάλη έκρηξη έλαβε χώρα πριν 1.000 με 1.500 περίπου χρόνια, ενώ υπάρχουν ανεπιβεβαίωτες πληροφορίες για μια μικρή έκρηξη το 1993. Στο βουνό υπάρχουν ενεργές φουμαρόλες.

Το ηφαίστειο απέχει 20 χιλιόμετρα από ένα αυτοκινητόδρομο ο οποίος διασχίζει τα σύνορα στο πέρασμα Σαν Φρανσίσκο. Το ίδιο το ηφαίστειο είναι σύνθετο και αποτελείται από 38 κρατήρες, δόμους και κώνους. Ένας από αυτούς του κρατήρες στην ανατολική πλευρά του ηφαιστείου περιέχει μια ηφαιστειακή λίμνη διαμέτρου 100 μέτρων, η οποία βρίσκεται σε υψόμετρο 6.390 μέτρα, καθιστώντας την, την ψηλότερη γνωστή μόνιμη λίμνη στη Γη. Το ίδιο το ηφαίστειο είναι επίμηκες στη κατεύθυνση ΒΑ-ΝΔ. Το ηφαιστειακό οικοδόμημα υπερκαλύπτει μια παλιότερη καλντέρα.

Η πρώτη ανάβαση του βουνού πραγματοποιηθήκε το 1937 από τους J. Wojsznis και J. Szczepanski. Η καλύτερη περίοδος για την ανάβαση στο βουνό θεωρείται από το Σεπτέμβριο μέχρι τον Απρίλιο. Η κατάσκηνωση βάσης βρίσκεται στη περιοχή Λαγούνα Βέρδε (4.340 μέτρα), ενώ υπάρχει ένα καταφύγιο, χωρίς όμως νερό σε υψόμετρο 5.300 μέτρων. Η ανάβαση μέχρι το Τέχος Ρεφούχιο (5.800 μέτρα) μπορεί να γίνει με αυτοκίνητο. Η ανάβαση απαιτεί λίγες ορειβατικές δεξιότητες.
Άρμεντ Αλίμι

Ο Άρμεντ Αλίμι () (γεννηθείς 11 Δεκεμβρίου 1987) είναι Βορειομακεδόνας διεθνής ποδοσφαιριστής με αλβανική εθνικότητα. Αγωνίζεται στη θέση του μέσου.
Κλάουδια Άλβαρες

Η Κλάουδια Άλβαρες ("Claudia Álvarez") ισπανική : [ˈklauðja ˈalβaɾes] είναι μεξικάνα ηθοποιός και μοντέλο, γεννημένη στις 6 Οκτωβρίου 1981, στην πόλη του Μεξικού. Το ντεμπούτο της ήταν το 2004 στη σαπουνόπερα "Las Juanas" το 2006 στο ρόλο Χουάνα Προυδένσια.
Άνα Κλάουδια Ταλανκόν

Η Άνα Κλάουδια Ταλανκόν ("Ana Claudia Talancón", 1 Μαΐου 1980) είναι Μεξικάνα ηθοποιός και μοντέλο.
Φιλάρετος Βιτάλης

Ο Φιλάρετος Βιτάλης (Σίφνος 1929 - Αθήνα 23 Δεκεμβρίου 2012) ήταν Έλληνας αρχιμανδρίτης, θεολόγος και συγγραφέας από τη Σίφνο.
Στη Δίνη του Μάελστρομ

Στη Δίνη του Μάελστρομ είναι ο τίτλος διηγήματος του Έντγκαρ Άλλαν Πόε. Στην ιστορία, ένας άντρας εξιστορεί πως επέζησε από ένα ναυάγιο και μία παλιρροιακή δίνη. Το διήγημα θεωρείται ένα πρώιμο δείγμα επιστημονικής φαντασίας.
Πόθος

Ο Πόθος είναι φημισμένο γλυπτό του αρχαίου Έλληνα γλύπτη Σκόπα. Το πρωτότυπο που έχει χαθεί χρονολογείται στο 330 π.Χ., ενώ πολλά αντίγραφα της Ρωμαϊκής εποχής σε μάρμαρο φυλάσσονται στα μουσεία. Σημαντικότατο αντίγραφο είναι το έκθεμα στα Μουσεία Καπιτωλίου στη Ρώμη. Συνολικά σώζονται περίπου είκοσι αντίγραφα, στο Μουσείο του Λούβρου και αλλού.
Ντάντλεϊ

Το Ντάντλεϊ είναι πόλη και μητροπολιτικός δήμος της μητροπολιτικής κομητείας των Δυτικών Μίντλαντς της Αγγλίας στο Ηνωμένο Βασίλειο. Η πόλη είναι βρίσκεται 175 χιλιόμετρα βορειοδυτικά του Λονδίνου και μόλις 13 χιλιόμετρα δυτικά του Μπέρμιγχαμ του οποίου και αποτελεί προάστιο στην ευρύτερη μητροπολιτική περιοχή που ονομάζεται Δυτικά Μίντλαντς. Ο πληθυσμός του δήμου, σύμφωνα με την απογραφή του "2011", είναι 312.840 κάτοικοι και η έκταση του, 97,96 τ.χλμ..
Ω-ντε-Σεν

Τα Ω-ντε-Σεν (γαλλικά: "Hauts-de-Seine") είναι γαλλικός νομός, ο οποίος ανήκει στην περιοχή της Ιλ-ντε-Φρανς. Η INSEE και η La Poste τους αποδίδουν τον κωδικό 92. Η ονομασία των κατοίκων της είναι "Αλτοσεκαναί".
Επιστήμες συμπεριφοράς

Ως Επιστήμες συμπεριφοράς, ή Συμπεριφορικές επιστήμες, που απαντώνται στην ελληνική και ως Μπηχεηβοριστικές επιστήμες (εκ του αγγλικού όρου "behaviourist"), χαρακτηρίζονται οι Επιστήμες εκείνες που στο αντικείμενο έρευνας και μελέτης τους περιλαμβάνονται οι πάσης φύσεως δραστηριότητες και αλληλεπιδράσεις (αλλαγή, κίνηση, ή αντίδραση) οποιασδήποτε οντότητας, ή συστήματος, σε σχέση προς το περιβάλλον, ή την κατάστασή τους.

Οι Επιστήμες αυτές είναι ιδιαίτερα εξειδικευμένες όταν το αντικείμενο - οντότητα αφορά τα ζώα και ακόμα ειδικότερα τον άνθρωπο. Η εξειδίκευσή τους αυτή άρχισε να εμφανίζεται περίπου το 1955, τρεις δεκαετίες μετά την εμφάνιση του κινήματος του Συμπεριφορισμού από Αμερικανούς ψυχολόγους το 1925.
Οι Επιστήμες συμπεριφοράς διαφέρουν των Κοινωνικών επιστημών τόσο ως προς την έρευνα, όσο και προς την ανάλυση στοιχείων, που ξεφεύγουν της ευρύτερης κοινωνικότητας, όπως για παράδειγμα η πολιτική συμπεριφορά, η οικονομική συμπεριφορά, ατόμων ή ομάδων κ.ά. που αφορούν αντίστοιχα άλλα επιστημονικά πεδία όπως π.χ. αντίστοιχα των Πολιτικών επιστημών, της Οικονομίας, κ.ά. Σύμφωνα με τους R. E. Park και E. W. Burgess "Κάθε επιστήμη, είναι γεγονός ότι παντού και πάντα προσπαθεί να περιγράψει και να εξηγήσει τις κινήσεις αλλαγές και αντιδράσεις, δηλαδή τη συμπεριφορά κάποιου τμήματος του κόσμου γύρω μας". Όμως όλες οι επιστήμες δεν είναι κοινωνικές. Για παράδειγμα η κοινωνική οργάνωση μιας κοινωνίας δεν ταυτίζεται με την οικονομική οργάνωση της που είναι τελείως διάφορο, όπως και η πολιτική, ή η θρησκευτική της οργάνωση, που καμιά φορά όμως μπορεί και να εμπλέκονται, όπως σε θεοκρατικές κοινωνίες, ή καθεστώτα.

Τέλος οι επιστήμες συμπεριφοράς ανάγονται περισσότερο στο χώρο της ψυχολογίας με ευρύτερα πεδία σ΄ εκείνα της οικονομίας όπως η επιχειρησιακή έρευνα και συμπεριφορά, η καταναλωτική συμπεριφορά, η ψυχολογία της προπαγάνδας και εξ αυτής των μέσων ενημέρωσης κ.λπ. Για παράδειγμα περιπτώσεις υπερκατανάλωσης, ή αντίθετα λιτότητας, είναι αντικείμενα της οικονομικής συμπεριφοράς και όχι της κοινωνιολογίας.
Χανς Μάγιερ

Ο Χανς Μάγιερ ("Hannes Meyer", 18 Νοεμβρίου 1889 - 19 Ιουλίου 1954) ήταν Ελβετός αρχιτέκτονας.
Κιντάνα Ρόο

Η Κιντάνα Ρόο (ισπανικά: "Quintana Roo", επίσημα "Estado Libre y Soberano de Quintana Roo") είναι μία από τις 31 πολιτείες του Μεξικού. Χωρίζεται σε 10 δήμους και πρωτεύουσα της είναι η πόλη Τσετουμάλ. Μεγαλύτερη πόλη της πολιτείας είναι το τουριστικό θέρετρο Κανκούν. Σύμφωνα με την απογραφή του 2010 έχει 1.325.578 κατοίκους (26η πολυπληθέστερη).

Η Κιντάνα Ρόο έχει έκταση 42.361 χλμ², αλλά διεκδικεί επίσης 10.200 χλμ² που τις γειτονικές πολιτείες Γιουκατάν και Καμπέτσε. Βρίσκεται στο νοτιοανατολικό Μεξικό, στο ανατολικό τμήμα της χερσόνησου Γιουκατάν. Η Κιντάν Ρόο στα βορειοδυτικά με το Γιουκατάν, στα δυτικά με το Καμπέτσε. Στα νότια συνορεύει με το Μπελίζ και στα βόρεια με το κόλπο του Μεξικού. Έχει επίσης μικρό μήκος συνόρων με τη Γουατεμάλα, αλλά αυτή η περιοχή διεκδικείται και από το Καμπέτσε. Η πολιτεία το 1902 με την διαίρεση του Γιουκατάν.

Το Κανκούν, ένα παγκοσμίως γνωστό τουριστικό θέρετρο, βρίσκεται στη Κιντάνα Ρόο, μαζί με ένα μεγάλο αριθμό λιγότερο γνωστών θερέτρων. Ο τουρισμός είναι η κύρια πηγή εισοδήματος στη πολιτεία.
Ντουράνγκο

Το Ντουράνγκο (ισπανικά: "Durango", επίσημα "Estado Libre y Soberano de Durango") είναι μία από τις 31 πολιτείες του Μεξικού. Χωρίζεται σε 39 δήμους. Πρωτεύουσα και μεγαλύτερη πόλη είναι η Βικτόρια ντε Ντουράνγκο, ή απλά Ντουράνγκο. Άλλη μεγάλη πόλη είναι η Γκόμες Παλάσιο. Σύμφωνα με την απογραφή του 2010 το Ντουράνγκο έχει 1.632.934 κατοίκους (24η πολυπληθέστερη). Εξαιτίας της μεγάλης του έκτασης, το Ντουράνγκο είναι η δεύτερη πιο αραιοκατοικημένη πολιτεία του Μεξικού μετά την Μπάχα Καλιφόρνια ντελ Σουρ.

Το Ντουράνγκο έχει έκταση 123.451 χλμ² (4η μεγαλύτερη). Βρίσκεται βορειοδυτικό Μεξικό. Συνορεύει στα βόρεια με την Τσιουάουα, στα βορειοανατολικά με την Κοαουίλα, στα νοτιοανατολικά με το Σακατέκας, στα νοτιοδυτικά με τη Ναγιαρίτ και στα δυτικά με τη Σιναλόα. Η πολιτεία είναι κυρίως ορεινή, με την δυτική Σιέρρα Μάδρε να καταλαμβάνει το δυτικό και κεντρικό τμήμα της πολιτείας.

Η οικονομία της πολιτείας βασίζεται στην εξόρυξη μετάλλων, καθώς υπάρχουν ορυχεία πλούσια σε χρυσό και άργυρο. Εξαιτίας του ποικίλου αναγλύφου της, η πολιτεία προσφέρεται για οικοτουρισμό.
Καμπέτσε

Το Καμπέτσε (ισπανικά: "Campeche", επίσημα "Estado Libre y Soberano de Campeche") είναι μία από τις 31 πολιτείες του Μεξικού. Διαιρείται σε 11 δήμους. Πρωτεύουσα και μεγαλύτερη πόλη είναι το Σαν Φρανσίσκο ντε Καμπέτσε, το οποίο το 1997 ανακηρύχθηκε Μνημείο Παγκόσμιας Κληρονομιάς της UNESCO. Η πολιτεία σύμφωνα με την απογραφή του 2010 έχει 822.441 κατοίκους (30η πολυπληθέστερη).

Το Καμπέτσε έχει έκταση 57.924 χλμ² (17η μεγαλύτερη). Βρίσκεται στο νοτιοανατολικό Μεξικό, στο δυτικό άκρο της χερσονήσου Γιουκατάν. Η πολιτεία συνορεύει στα βορειοανατολικά με το Γιουκατάν, στα ανατολικά με την Κιντάνα Ρόο και το Ταμπάσκο στα δυτικά. Συνορεύει στα νότια με τη Γουατεμάλα, ενώ συμπεριλαμβανομένης μιας έκτασης που διεκδικείται από τη Κιντάνα Ρόο συνορεύει και με το Μπελίζ. Στα δυτικά βρέχεται από το Κόλπο του Μεξικού.

Οι Ισπανοί ξεκινώντας την κατάκτηση του Γιουκατάν το 1540 ίδρυσαν το Σαν Φρανσίσκο ντε Καμπέτσε, το οποίο εξελίχθηκε σε σημαντικό. Το Καμπέτσε έχασε την εξέχουσα θέση του μετά την απελευθέρωση του Μεξικού και παρέμεινε μέρος της πολιτείας του Γιουκάταν μέχρι το 1863, όταν οι δύο πολιτείες διαιρέθηκαν εξαιτίας προστριβών ανάμεσα στο Σαν Φρανσίσκο ντε Καμπέτσε και τη Μέριδα. Κοντά στις ακτές του Καμπέτσε ανακαλύφθηκε τη δεκαετία του 1970 πετρέλαιο, με αποτέλεσμα να γίνει ξανά σημαντικό οικονομικό κέντρο. Στη πολιτεία βρίσκονται επίσης σημαντικοί αρχαιολογικοί χώροι των Μάγια.
ΦΚ Πάσος ντε Φερέιρα

Η ΦΚ Πάσος ντε Φερέιρα (πορτογαλικά: "FC Paços de Ferreira") είναι μια πορτογαλική ποδοσφαιρική ομάδα από την περιοχή Πάσος ντε Φερέιρα. Ιδρύθηκε το 1950 και αγωνίζεται στην Primeira Liga. Έδρα της ομάδας είναι το γήπεδο "Εστάντιο ντα Μάτα Ρεάλ", από το 1973. Τα χρώματα της ομάδας είναι το κίτρινο και το πράσινο. 

Η ομάδα έχει κερδίσει το πρωτάθλημα Σεγκούντα Λίγκα. Την περίοδο 2006–07 τερμάτισε στην έκτη θέση του πρωταθλήματος, την υψηλότερη που πέτυχε μέχρι σήμερα, παίρνοντας το εισιτήριο για συμμετοχή στα προκριματικά του κυπέλλου ΟΥΕΦΑ. Την περίοδο 2008-09 εξασφάλισε και πάλι τη συμμετοχή της στα προκριματικά του Γιουρόπα Λιγκ ως φιναλίστ του Κυπέλλου Πορτογαλίας.Τη σεζόν 2012-13 εξασφάλισε για πρώτη φορά στην ιστορία της τη 3η θέση(με 54 βαθμούς) του πορτογαλικού πρωταθλήματος η οποία οδηγεί στα προκριματικά του Τσάμπιον Λιγκ.

Η ΦΚ Πάσος ντε Φερέιρα διατηρεί το παράξενο έθιμο να αγωνίζεται με την ισπανική Θέλτα Βίγκο στην αρχή κάθε ποδοσφαιρικής περιόδου.
Κοπάουε

thumb|250px|Άποψη του ηφαιστείου
To Κοπάουε (ισπανικά: "Copahue"), koˈpawe, ή "Κοπαχούε", είναι ενεργό ηφαίστειο στα σύνορα Χιλής-Αργεντινής. Το ηφαίστειο βρίσκεται στο επαρχιακό πάρκο Κοπάουε/Καβιάουε στη βόρεια Παταγονία. Το ηφαίστειο έχει ύψος 2.997 μέτρα. Αποτελείται από εννέα κρατήρες που σχηματίζουν μια γραμμή μήκους 2 χιλιομέτρων. Ο ανατολικός κρατήρας έχει μέσα μια όξινη ηφαιστειακή λίμνη με διάμετρο 300 μέτρα και παρουσιάζει έντονη φουμαρολική δραστηριότητα. Στη γλώσσα των Μαπούτσε "Κοπάουε" σημαίνει «νερό με θείο».
Γιάννα Λοϊζίδου

Η Γιάννα Λοϊζίδου ήταν Κύπρια παραγωγός ραδιοφώνου. Παρουσίαζε για περισσότερα από 20 χρόνια τη πρώτη σε ακροαματικότητα καθημερινή ραδιοφωνική εκπομπή «Λίγη Κουβέντα-Λίγη Μουσική» στο Ράδιο Πρώτο.
Η Γιάννα είχε ένα ανεπιτήδευτο στυλ επικοινωνίας, που έκανε τον ακροατή να αισθάνεται ότι βρισκόταν δίπλα του και κουβέντιαζαν μαζί, ενώ το μουσικό ηχόχρωμα και ύφος της εκπομπής της ήταν μοναδικό και άνοιξε καινούργιους δρόμους στο ραδιόφωνο.
Στην εκπομπή της φιλοξένησε μεγάλους καλλιτέχνες του ελληνικού πενταγράμμου όπως οι Γρηγόρης Μπιθικώτσης, Σταύρος Κουγιουμτζής, Γιώργος Νταλάρας, Βίκυ Μοσχολιού, Γιάννης Πάριος αλλά και πιο σύγχρονους όπως οι Πασχάλης Τερζής, Σάκης Ρουβάς, Μιχάλης Χατζηγιάννης, Άννα Βίσση, Νατάσα Θεοδωρίδου, Νίκος Βέρτης. Η ίδια λάτρευε τον Στέλιο Καζαντζίδη, από τον οποίο είχε καταφέρει να πάρει και πολύωρη ηχογραφημένη συνέντευξη.

Το 2002 βραβεύτηκε από την Αρχή Ραδιοτηλεόρασης Κύπρου για το αφιέρωμα της στο Στέλιο Καζαντζίδη. Το 2005 βραβεύτηκε ως Media Person της χρονιάς στα βραβεία «Madame Figaro Γυναίκες της χρονιάς», μετά από ψηφοφορία του κοινού.

Η Γίαννα Λοϊζίδου γεννήθηκε το 1952 στην Αμμόχωστο της Κύπρου. Ο πατέρας της ήταν Κύπριος και η μητέρα της Ελλαδίτισα. Το 1970 ξεκίνησε να σπουδάζει ως φιλόλογος στην Αθήνα, και παρόλο που ολοκλήρωσε τις σπουδές της ποτέ δε δίδαξε σε σχολείο αφού όταν εγκρίθηκε η πρόσληψή της στην δημόσια εκπαίδευση, μετά από αρκετά χρόνια αναμονής στην επετηρίδα, η ίδια αρνήθηκε να αλλάξει επαγγελματική κατεύθυνση και συνέχισε στο ραδιόφωνο. 

Το 1990 επέστρεψε στην Κύπρο και ξεκίνησε να εργάζεται στο Ράδιο Πρώτο, το οποίο μόλις είχε δημιουργηθεί. Η πρώτη της εκπομπή ονομαζόταν «Ραδιοφωνικό ξενύχτι». Από το 1991 παρουσίαζε, κάθε απόγευμα από τις 16:00 μέχρι τις 19:00, τη ραδιοφωνική εκπομπή «Λίγη κουβέντα, λίγη μουσική», η οποία αποτελούσε την πρώτη σε ακροαματικότητα ραδιοφωνική εκπομπή της Κύπρου γύρω στο 1994 και παρέμεινε στην πρώτη θέση για μία σχεδόν 20ετια. Έκανε επίσης κάθε Κυριακή την πρωινή εκπομπή «Κυριακή Γιορτή και Σχόλη». Η τηλεφωνική συμμετοχή των ακροατών ήταν πάντοτε μεγάλη. 

Απεβίωσε στις 24 Δεκεμβρίου 2012 μετά από οξύ καρδιακό επεισόδιο σε ηλικία 60 ετών.
Μάικ Νίκολς

Ο Μάικ Νίκολς ("Mike Nichols", 6 Νοεμβρίου 1931 - 19 Νοεμβρίου 2014) ήταν Γερμανο-αμερικανός σκηνοθέτης του θεάτρου και του κινηματογράφου βραβευμένος με Όσκαρ Σκηνοθεσίας για την ταινία του 1967 "Ο Πρωτάρης (The Graduate)". Ο σκηνοθέτης ήταν επίσης γνωστός για τις ταινίες: "Ποιος Φοβάται τη Βιρτζίνια Γουλφ (Who's Afraid of Virginia Woolf, 1966)", "Η Γνωριμία της Σάρκας (Carnal Knowledge, 1971)", "Εργαζόμενο Κορίτσι (Working Girl, 1988)", "Εξ Επαφής (Closer, 2004)", καθώς και για την τηλεοπτική μίνι σειρά "Ο Θεός Ξέχασε τον Παράδεισο (Angels in America, 2003)". Ο σκηνοθέτης ανέβασε στο Μπρόντγουεϊ για πρώτη φορά τις παραστάσεις "Ξυπόλητοι στο Πάρκο", "Λουβ", "Το Παράξενο Ζευγάρι", "Οι Ηλίθιοι" και "Σπάμαλοτ".

Ο Νίκολς ανήκει σε μια μικρή κατηγορία σκηνοθετών που έχουν βραβευτεί με Βραβείο Έμμυ, Γκράμι, Όσκαρ και Τόνι. Άλλες του διακρίσεις περιλαμβάνουν το βραβείο του ιδρύματος Λίνκολν το 1999, το Εθνικό Μετάλλιο των Τεχνών το 2001, το βραβειο ιδρύματος Κένεντι το 2003, καθώς και το βραβείο συνολικής προσφοράς στην έβδομη τέχνη από το Αμερικανικό Ινστιτούτο Κινηματογράφου.
Κονδυλώματα

εναλλ.=Παρά την επανειλημμένη χειρουργική αφαίρεση, τα κονδυλώματα επανεμφανίστηκαν. Από την τελευταία επέμβαση, ο πόνος ήταν τόσο έντονος που η 41χρονη γυναίκα είναι σχεδόν ανίκανη να περπατήσει.|μικρογραφία|Βαθιά οδυνηρά κονδυλώματα στα πέλματα των ποδιών
Τα κονδυλώματα είναι κλινικός όρος που αναφέρεται σε διογκώσεις που αναπτύσσονται στο δέρμα, ή στους βλεννογόνους, οι οποίες προκαλούνται από τον ιό των ανθρωπίνων θηλωμάτων HPV. Τα κονδυλώματα του δέρματος αποκαλούνται επίσης μαντραβίτσες ή μυρμηγκιές. Μέχρι στιγμής έχουν αναγνωρισθεί 189 υποτύποι του ιού των θηλωμάτων ("PV") από τους οποίους οι 120 προσβάλουν τον άνθρωπο, περίπου οι 40 είναι σεξουαλικά μεταδιδόμενοι, ενώ λίγοι από αυτούς προκαλούν κονδυλώματα. Επειδή η ομάδα των Ιών HPV είναι μεγάλη, στην Ελληνική βιβλιογραφία αλλά και στην Αγγλοσαξωνική επικρατεί ο διαχωρισμός σε:
* (α) Λοιμώξεις από HPV του δέρματος των χεριών και των ποδιών, που ονομάζονται μυρμηγκιές (Αγγλικά "Warts" ή "Verucca")
* (β) Λοιμώξεις των Βλεννογόνων του πέους, του πρωκτού και του αιδοίου που είναι αφροδίσιο νόσημα και λέγονται Κονδυλώματα (Condylomas)
Καλό είναι να μην γίνεται σύγχυση ανάμεσα στις δύο αυτές δερματολογικές παθήσεις γιατί οφείλονται σε διαφορετικούς τύπους Ιών HPV.
Συνασπισμός Ριζοσπαστικής Αριστεράς - Προοδευτική Συμμαχία

Ο Συνασπισμός Ριζοσπαστικής Αριστεράς - Προοδευτική Συμμαχία (ΣΥ.ΡΙΖ.Α. - Προοδευτική Συμμαχία) είναι ελληνικό πολιτικό κόμμα. Ιδρύθηκε τον Μάρτιο του 2004 ως εκλογική συμμαχία αριστερών κομμάτων και οργανώσεων, μεγαλύτερη συνιστώσα των οποίων ήταν ο Συνασπισμός, ενώ τον Ιούνιο του 2012, επανιδρύθηκε ως ενιαίο κόμμα. Πρόεδρος του ΣΥ.ΡΙΖ.Α. είναι ο Αλέξης Τσίπρας.

Από το 2012, μετά την εκλογική πτώση του ΠΑ.ΣΟ.Κ., ο ΣΥ.ΡΙΖ.Α. αποτελεί ένα από τα δύο κυρίαρχα πολιτικά κόμματα στο πολιτικό σκηνικό της Ελλάδας, μαζί με τη Νέα Δημοκρατία. Ο ΣΥ.ΡΙΖ.Α. υπηρέτησε ως Κυβέρνηση της Ελλάδας, από τον Ιανουάριο του 2015 έως τον Ιούλιο του 2019, με Πρωθυπουργό τον Αλέξη Τσίπρα.

Το κόμμα εκπροσωπείται στη Βουλή των Ελλήνων από 86 βουλευτές και βρίσκεται στη θέση της αξιωματικής αντιπολίτευσης. Στο Ευρωπαϊκό Κοινοβούλιο, ο ΣΥ.ΡΙΖ.Α. εκπροσωπείται με 6 ευρωβουλευτές, στην Ευρωπαϊκή Ενωτική Αριστερά - Βόρεια Πράσινη Αριστερά. Είναι μέλος του Κόμματος της Ευρωπαϊκής Αριστεράς.
Γιώργος Διαμαντάκος

Ο Γιώργος Διαμαντάκος (Σπάρτη, 14 Ιανουαρίου 1995), είναι Έλληνας διεθνής καλαθοσφαιριστής. Έχει ύψος 2,14 m και αγωνίζεται στη θέση Σέντερ για τον Απόλλωνα Πάτρας.
Αθλητικό Διαιτητικό Δικαστήριο

Το Αθλητικό Διαιτητικό Δικαστήριο (αγγλικά: "Court of Arbitration for Sport", CAS, γαλλικά: "Tribunal Arbitral du Sport", "TAS") είναι διεθνές ημιδικαστικό σώμα που συστάθηκε για την επίλυση διαφορών που σχετίζονται με τον αθλητισμό. Εδρεύει στη Λωζάννη, στο καντόνι Βω της Ελβετίας, ενώ παράλληλα έχει δικαστικές έδρες στη Νέα Υόρκη και το Σίδνεϊ. Επίσης, προσωρινές δικαστικές έδρες λειτουργούν στις τρέχουσες Ολυμπιακές πόλεις.
Νάσιοναλ Λιγκ Σίστεμ

Το Νάσιοναλ Λιγκ Σίστεμ (αγγλικά: "National League System - ΝLS" που σημαίνει "Εθνικό Σύστημα Πρωταθλημάτων") περιλαμβάνει τα επτά επίπεδα (5 έως 11) του συστήματος ποδοσφαιρικών πρωταθλημάτων Αγγλίας, τα οποία βρίσκονται κάτω από τα επίπεδα της Πρέμιερ Λιγκ (Premier League) και της Φούτμπολ Λιγκ (Football League). Εμπεριέχει 91 αγώνες πρωταθλήματος και πάνω από 1.600 ποδοσφαιρικούς συλλόγους. Λειτουργεί υπό τη δικαιοδοσία της Ποδοσφαιρικής Ομοσπονδίας (The Football Association). Το Νάσιοναλ Λιγκ Σίστεμ (ΝLS) έχει ιεραρχική μορφή με προβιβασμό και υποβιβασμό μεταξύ των πρωταθλημάτων σε διαφορετικά επίπεδα.

Πρόσφατα, το σύστημα υπέστη μια αναδιάταξη. Η πρώτη φάση τέθηκε σε λειτουργία το 2004-05. Κατά την έναρξη της αγωνιστικής περιόδου 2006-07, η δεύτερη φάση εισήχθη, και μια επιπλέον τρίτη φάση την περίοδο 2007-08 ξεκίνησε με την εισαγωγή ενός δεύτερου "Βήματος 4" (Step 4) στο βόρειο τμήμα της Αγγλίας.
Τάαλ

thumb|250px|Αεροφωτογραφία του Τάαλ
Το Τάαλ ("Taal") είναι ενεργό νησί-ηφαίστειο στη μέση της ομώνυμης λίμνης της νήσου Λουζόν, στις Φιλιππίνες. Το Τάαλ βρίσκεται στο ανατολικό τμήμα του Λουζόν, περίπου 50 χιλιόμετρα νότια της πρωτεύουσας Μανίλα. Εξαιτίας της εγγύτητάς του σε κατοικημένες περιοχές και της ηφαιστειακής του δραστηριότητας το Τάαλ έχει χαρακτηριστεί ως ηφαίστειο Δεκαετίας και παρακολουθείται ώστε να προληφθεί κάποια φυσική καταστροφή. 

Το Τάαλ είναι σύνθετο και αποτελείται από μια μεγάλη καλντέρα η οποία έχει γεμίσει εν μέρει με νερό και σχηματίζει τη λίμνη Τάαλ, την τρίτη μεγαλύτερη της χώρας. Κοντά στο κέντρο της λίμνης βρίσκεται ένα νησί γνωστό ως Βολκέινο Άιλαντ (Volcano Island), όπου λαμβάνουν χώρα οι πρόσφατες εκρήξεις του ηφαιστείου. Σε αντίθεση με το Μαγιόν, το Τάαλ δεν έχει μεγάλο ύψος. Το μέγιστο ύψος του είναι 311 μέτρα. Το Τάαλ είναι από τα πιο ενεργά ηφαίστεια των Φιλιππίνων, με 33 εκρήξεις να έχουν καταγραφεί από το 1572 μέχρι το 1977.

Στις 28 Σεπτεμβρίου του 1965, σημειώθηκε έκρηξη του ηφαιστείου ύστερα από δεκαετίες ημεμίας. Η λάβα και η ηφαιστειακή τέφρα κάλυψαν μέσα σε λίγες ώρες τις εύφορες πλαγιές του όρους, πνίγοντας τα σπίτια των 2.000 κατοίκων του. Οι περισσότεροι πρόλαβαν να απομακρυνθούν εγκαίρως, αλλά δεκάδες χάθηκαν στα νερά της λίμνης Ταάλ, όταν οι θύελλες και οι τρικυμίες που προκάλεσε η γεωλογική αναταραχή καταπόντισαν τα πλεούμενα, με τα οποία επιχείρησαν να περάσουν στην απέναντι στεριά.

Στις 12 Ιανουαρίου 2020 άρχισε νέα έκρηξη του ηφαιστείου, με τη δημιουργία εκρηκτικών στηλών τέφρας. Την επόμενη ημέρα παρατηρήθηκε εκροή λάβας. Η έκρηξη οδήγησε σε εκκένωση του νησιού, καθώς και των πέριξ ακτών της λίμνης λόγω φόβου για τσουνάμι, με τις αρχές να απομακρύνουν 44.000 ανθρώπους. Λόγω της έκρηξης ακυρώθηκαν εκατοντάδες πτήσεις που κατευθύνονταν στη Μανίλα και έκλεισαν τα σχολεία, οι κυβερνητικές υπηρεσίες και το χρηματιστήριο της Μανίλα.
Μπίλι Μπίνγκαμ

Ο Μπίλι Μπίνγκαμ ("Billy Bingham", αγγλική προφορά Μπίνχαμ) γεννήθηκε στις 5 Αυγούστου 1931 και είναι Βορειοϊρλανδός παλαίμαχος διεθνής ποδοσφαιριστής και προπονητής και νυν "κυνηγός" ταλέντων (σκάουτερ) για την αγγλική Μπάρνλεϊ.
Κυπριακή Ολυμπιακή Επιτροπή

Η Κυπριακή Ολυμπιακή Επιτροπή (Κ.Ο.Ε.) (αγγλικά: "Cyprus Olympic Committee - COC") είναι η διοικούσα Ολυμπιακή Επιτροπή της Κύπρου. Εδρεύει στη Λευκωσία. Ιδρύθηκε το 1974 και αναγνωρίστηκε ως επίσημο μέλος της Διεθνούς Ολυμπιακής Επιτροπής (IOC) το 1979.
Ντιονκουντά Τραορέ

Ο Ντιονκουντά Τραορέ (Dioncounda Traoré, 23 Φεβρουαρίου 1942-) είναι πολιτικός από το Μάλι. Διετέλεσε υπηρεσιακός πρόεδρος από τον Απρίλιο του 2012 ως το Σεπτέμβριο του 2013. Υπηρετεί ως πρόεδρος της Εθνοσυνέλευσης από το Σεπτέμβριο του 2007 και είναι αρχηγός της Συμμαχίας για τη Δημοκρατία στο Μάλι-Αφρικανικό Κόμμα για Αλληλεγγύη και Δικαιοσύνη (ADEMA-PASJ) από το 2000. Ήταν επίσης πρόεδρος της Συμμαχίας για τη Δημοκρατία και την Πρόοδο (ADP), ενός συνασπισμού κομμάτων που υποστήριξε την επανεκλογή του προέδρου Αμαντού Τουμανί Τουρέ το 2007.
Κερασούντα

Η Κερασούντα (τουρκικά: Γκιρεσούν, Giresun, ποντιακά: Κερασούντα, Αρχ. Ελλ. Κερασοῦς) είναι πόλη στα βόρειο - ανατολικά της σημερινής Τουρκίας, στις ακτές του Εύξεινου Πόντου. Ο πληθυσμός είναι 90.000 κάτοικοι σύμφωνα με την απογραφή του 2003.
Όταν σημάνει Εσπερινός

Όταν σημάνει Εσπερινός είναι ο τίτλος ενός προσωπικού άλμπουμ της Μαρινέλλας. Κυκλοφόρησε σε δίσκο βινυλίου 33' στροφών σε Ελλάδα και Κύπρο στις 6 Σεπτεμβρίου 1969 από τη δισκογραφική εταιρία PolyGram Records, κάτω από την ετικέτα της Philips Records. Περιλαμβάνει δώδεκα τραγούδια που ηχογραφήθηκαν και πρωτοκυκλοφόρησαν σε δίσκους 45' στροφών το χρονικό διάστημα 1968 - 1969.

Το 1993, το άλμπουμ επανεκδόθηκε σε δίσκο ψηφιακής μορφής (CD), με έξι πρόσθετα επιπλέον τραγούδια της Μαρινέλλας που είχαν κυκλοφορήσει μόνο σε δίσκους 45' στροφών το 1968, από την ίδια δισκογραφική εταιρία.
Taste the Pain

To Taste the Pain είναι ένα τραγούδι από το τέταρτο άλμπουμ των Red Hot Chili Peppers, "Mother's Milk" και ήταν το τρίτο και τελευταίο single του άλμπουμ. Στο βίντεο κλιπ του τραγουδιού το συγκρότημα εμφανίζεται να παίζει το τραγούδι σε μια αίθουσα τέχνης, όπου καλλιτέχνες σχεδιάζουν μια τοιχογραφία. Σκηνοθετήθηκε από τους Tom Stern και Alex Winter. Το τραγούδι ηχογραφήθηκε πριν να μπει ο Chad στην μπάντα και ντραμς παίζει ο Philip "Fish" Fisher των Fishbone. Στην αρχή του τραγουδιού το ρεφρέν παίζεται ανάποδα. Το τραγούδι περιέχει ένα σόλο τρομπέτας από τον Flea.

Μια μεγαλύτερη, σε διάρκεια, εκδοχή του τραγουδιού εμφανίζεται στην ταινία "Say Anything...", στην οποία πρωταγωνιστούσε η τότε φιλενάδα του Kiedis, Ione Skye.
Το single έφτασε στο νούμερο 29 στο Ηνωμένο Βασίλειο (η υψηλότερη θέση για το συγκρότημα μέχρι εκείνο το σημείο στο Ηνωμένο Βασίλειο).
Αν και είναι δημοφιλές, το τραγούδι σπάνια ερμηνευόταν και έχει να παιχτεί από τη "Mother's Milk tour" (1989-1990).
Οσμάν Β΄

Ο Οσμάν Β΄ ("II. Osman", 3 Νοεμβρίου 1604 - 20 Μαΐου 1622) ήταν ο 16ος σουλτάνος της Οθωμανικής Αυτοκρατορίας από το 1618 μέχρι το 1622. Από τους Τούρκους αναφέρεται και ως Οσμάν B΄ ο νέος.
Κλάσμα

thumb|right|Τα κλάσματα
thumb|right|Παράδειγμα κλασμάτων σε μία τούρτα
Το Κλάσμα στα μαθηματικά αναπαριστά ένα κομμάτι του όλου (δηλαδή ενός ολόκληρου αντικειμένου), ή πιο γενικά έναν αριθμό ίσων κομματιών. Επίσης εκφράζει τον λόγο δύο μεγεθών, στον οποίο , αντί για μια συγκριτική συσχέτιση μεταξύ ποσοτήτων. Αποτελείται από δυο τμήματα, τον "αριθμητή" που βρίσκεται πάνω από τη "γραμμή κλάσματος" και τον "παρονομαστή" που βρίσκεται στο κάτω μέρος· ο αριθμητής και ο παρονομαστής λέγονται "όροι του κλάσματος". Οι όροι μπορεί να είναι οποιοιδήποτε ακέραιοι αριθμοί, θετικοί ή αρνητικοί, με μοναδικό περιορισμό ότι ο παρονομαστής δεν μπορεί ποτέ να είναι μηδέν. Το κλάσμα ουσιαστικά είναι μια μορφή αναπαράστασης του πηλίκου της διαίρεσης δυο αριθμών, του αριθμητή δια του παρονομαστή. Έτσι, μπορεί η αριθμητική του τιμή να ισούται με έναν ακέραιο ή έναν δεκαδικό αριθμό. Το κλάσμα είναι ρητός αριθμός. Το σύνθετο κλάσμα είναι ένα κλάσμα το οποίο για όρους έχει δυο άλλα κλάσματα.

Όπως και όλοι οι αριθμοί, τα κλάσματα μπορούν να προστεθούν, να αφαιρεθούν, να πολλαπλασιαστούν και να διαιρεθούν. Ειδικοί κανόνες ισχύουν για την πρόσθεση και την αφαίρεση, όπου για να μπορέσει να εκτελεστεί η πράξη πρέπει τα κλάσματα να είναι "ομώνυμα", δηλαδή να έχουν ίδιο παρονομαστή, κάτι που επιτυγχάνεται με πολλαπλασιασμό των όρων των κλασμάτων με τον κατάλληλο αριθμό ώστε οι παρονομαστές να γίνουν ίσοι με το ελάχιστο κοινό πολλαπλάσιο τους. Ο πολλαπλασιασμός γίνεται με πολλαπλασιασμό των ομόλογων όρων (αριθμητές με αριθμητές, παρονομαστές με παρονομαστές) ενώ η διαίρεση μέσω της απλοποίησης σύνθετου κλάσματος ή, πιο απλά, με πολλαπλασιασμό με το αντίστροφο του κλάσματος που αποτελεί το διαιρέτη.

Calculator Soup: web εφαρμογή που κάνει πράξεις μεταξύ κλασμάτων
Ένα τραγούδι είν' η ζωή μου

Ένα τραγούδι είν' η ζωή μου είναι ο τίτλος ενός προσωπικού άλμπουμ της Μαρινέλλας. Κυκλοφόρησε σε δίσκο βινυλίου 33' στροφών σε Ελλάδα και Κύπρο στις 27 Μαρτίου 1970 από τη δισκογραφική εταιρία PolyGram Records, κάτω από την ετικέτα της Philips Records. Περιλαμβάνει δώδεκα τραγούδια που ηχογραφήθηκαν το χρονικό διάστημα 1969 - 1970 και κάποια από αυτά πρωτοκυκλοφόρησαν σε δίσκους 45' στροφών.

Τον Αύγουστο του 1994, το άλμπουμ επανεκδόθηκε σε δίσκο ψηφιακής μορφής (CD), με παραπλήσιο εξώφυλλο και έξι πρόσθετα επιπλέον τραγούδια της Μαρινέλλας που είχαν κυκλοφορήσει μόνο σε δίσκους 45' στροφών το χρονικό διάστημα 1970 - 1972, από την ίδια δισκογραφική εταιρία.
Αβραλία

Η Αβραλία είναι ένα γένος καλαμαριού που περιλαμβάνει περίπου 20 είδη. Έχει επίμηκες σώμα και ρομβοειδή πτερύγια. Τα πλοκάμια του (επιφυή ή μισχωτά) έχουν μυζητήρες και αρπάγες. Ζει στις θερμές θάλασσες και μονάχα ένα είδος απαντάται στην Μεσόγειο.
"[[Abralia astrosticta]]"
Σταμάτης Φιλιππούλης

Ο Σταμάτης Φιλιππούλης (πλήρες όνομα Σταμάτιος-Αλέξανδρος Φιλιππούλης, 7 Σεπτεμβρίου 1930 - 2 Μαρτίου 2014) ήταν δημοσιογράφος και συγγραφέας, γνωστός για τις τηλεοπτικές εκπομπές του, τη χαρακτηριστικά χιουμοριστική συγγραφική του πένα και τις ταινίες του στον Ελληνικό κινηματογράφο της δεκαετίας του '60.
Αβραμίδα

Η Αβραμίδα ("Abramis brama", κν. "χάνι", "λέστια" ή "λέστικα") είναι ένα Ευρωπαϊκό είδος ψαριού του γλυκού νερού της οικογένειας των Κυπρινιδών. Σήμερα θεωρείται το μόνο είδος του γένους "Αβραμίς (Abramis)".
Turbo

Turbo είναι ο τίτλος του δέκατου δίσκου του χέβι μέταλ συγκροτήματος Judas Priest, ο οποίος κυκλοφόρησε τoν Απρίλιο του 1986 μέσω της "Columbia Records". Το 2001, το άλμπουμ επανεκδόθηκεσε έκδοση CD από την "Columbia" με δύο επιπλέον κομμάτια, το ακυκλοφόρητο ""All Fired Up" και το "Locked In"" από την εμφάνιση τους στο Σεντ Λούις, στις 23 Μαΐου 1986.
Μπέρνι Έκλεστοουν

Ο Μπέρνι Έκλεστοουν (πλήρες όνομα Μπέρναρντ Τσαρλς Έκλεστοουν) (γεν. στις 28 Οκτωβρίου 1930) είναι Βρετανός μεγαλοεπιχειρηματίας, ο οποίος έχει στην κατοχή του τα δικαιώματα της Φόρμουλα 1.
Μεταρρύθμιση

Η Θρησκευτική Μεταρρύθμιση, ή Μεταρρύθμιση του 16ου αιώνα, ήταν θρησκευτικό κίνημα του 16ου αιώνα, που εκτυλίχθηκε στην Ευρώπη ιδρύοντας τον Προτεσταντισμό, τον τρίτο μεγάλο κλάδο του Χριστιανισμού. Ο Προτεσταντισμός πήγαζε από την αντίθεση με την Ρωμαιοκαθολική Εκκλησία και τις πρακτικές της. Οι τρεις κλάδοι του Χριστιανισμού είναι η Ορθοδοξία, ο Ρωμαιοκαθολικισμός και ο Προτεσταντισμός (ή Διαμαρτύρηση).

Ξεκίνησε στη Γερμανία το 1517, όταν στις 31 Οκτωβρίου ο Μαρτίνος Λούθηρος συνέταξε τις 95 θέσεις του, τις οποίες θυροκόλλησε στην είσοδο της μητρόπολης της Βιτεμβέργης. Σ' αυτές καταδίκαζε την πώληση συγχωροχαρτιών, καθώς και την απόλυτη εξουσία και το αλάθητο του Πάπα. Τελικά ο Προτεσταντισμός ολοκληρώθηκε το 1648 με τη Συνθήκη της Βεστφαλίας και εξαπλώθηκε στη Γερμανία, στην Πολωνία, στη Βοημία, στη Μοραβία, στην Ουγγαρία και στην Τρανσυλβανία. Η Παπική Εκκλησία τον κήρυξε αιρετικό αλλά με την υποστήριξη των Γερμανών αριστοκρατών και του λαού, κατάφερε να περάσει τις αλλαγές που πρότεινε. Κύριοι πρωταγωνιστές της θρησκευτικής μεταρρύθμισης ήταν, εκτός από τον Λούθηρο, ο Ιωάννης Καλβίνος και ο Ούλριχ Ζβίγγλιος. 

Η θεωρία της Μεταρρύθμισης εμπερικλείει τις βασικές αρχές του σύγχρονου Προτεσταντισμού.
Αγγλία

Η Αγγλία (αγγλικά: "England") είναι τμήμα του Ηνωμένου Βασιλείου, το οποίο είναι νησιωτικό κράτος βορειοδυτικά της ηπειρωτικής Ευρώπης. Συνορεύει βόρεια με τη Σκωτία και δυτικά με την Ουαλία. Η Αγγλία βρέχεται βορειοδυτικά από την Ιρλανδική Θάλασσα, ενώ νοτιοδυτικά από την Κελτική Θάλασσα. Η Βόρεια Θάλασσα στα ανατολικά και η Θάλασσα της Μάγχης στα νότια τη χωρίζουν από την ηπειρωτική Ευρώπη. Η Αγγλία αποτελεί κυρίως το κεντρικό και νότιο τμήμα του νησιού της Μεγάλης Βρετανίας, που βρίσκεται στο Βόρειο Ατλαντικό ωκεανό. Στη χώρα επίσης ανήκουν 100 μικρότερα νησιά, όπως τα Νησιά Σκίλλυ και η Νήσος Γουάιτ.

Η περιοχή που σήμερα αποκαλείται Αγγλία κατοικήθηκε αρχικά από τους σύγχρονους ανθρώπους κατά τη διάρκεια της Ανώτερης Παλαιολιθικής περιόδου, ωστόσο πήρε το όνομά της από τους Άγγλους, ένα γερμανικό φύλο που την αποίκησε κατά τη διάρκεια του 5ου και του 6ου αιώνα. Έγινε ενιαίο κράτος το 927 μ.Χ. και από την Εποχή των Ανακαλύψεων στα μέσα του 15ου αιώνα άσκησε σημαντική πολιτιστική και νομική επιρροή σε όλο τον κόσμο. Η αγγλική γλώσσα, η Αγγλικανική Εκκλησία και η Αγγλική Νομοθεσία - η βάση των νομικών συστημάτων πολλών άλλων χωρών ανά την υφήλιο - αναπτύχθηκαν στην Αγγλία. Επιπλέον, το κοινοβουλευτικό σύστημα διακυβέρνησής της υιοθετήθηκε ευρέως από πολλά άλλα κράτη. Σε αυτήν ξεκίνησε και η Βιομηχανική Επανάσταση το 18ο αιώνα, μετατρέποντας την κοινωνία της στο πρώτο βιομηχανοποιημένο κράτος.

Το έδαφος της Αγγλίας αποτελείται κυρίως από χαμηλούς λόφους και πεδιάδες, κυρίως στις κεντρικές και νότιες περιοχές. Ωστόσο, υπάρχουν και υψηλότερα εδάφη στα βόρεια (για παράδειγμα η ορεινή Περιοχή των Λιμνών (Lake District), τα Πέννινα Όρη και τα Γιόρκσαϊρ Ντέιλς) και στα νοτιοδυτικά (για παράδειγμα το Ντάρτμουρ και τα Κότσγουολντς). Η παλαιότερη πρωτεύουσα της Αγγλίας ήταν το Γουίντσεστερ μέχρι που αντικαταστάθηκε από το Λονδίνο κατά το 12ο αιώνα. Σήμερα το Λονδίνο είναι η μεγαλύτερη μητροπολιτική περιοχή του Ηνωμένου Βασιλείου. Ο πληθυσμός της Αγγλίας, που αγγίζει τα 53 εκατομμύρια ανθρώπων, αποτελεί και το 84% του πληθυσμού του Ηνωμένου Βασιλείου. Συγκεντρώνεται κυρίως γύρω από το Λονδίνο, τα νοτιοανατολικά αλλά και πολεοδομικά συγκροτήματα στα Μίντλαντς, τα βορειοδυτικά, τα βορειοανατολικά και το Γιόρκσαϊρ, καθένα από τα οποία αναπτύχθηκε ως μεγάλη βιομηχανική περιοχή κατά το 19ο αιώνα. Το Βασίλειο της Αγγλίας - το οποίο από το 1284 περιλαμβάνει και την Ουαλία - ήταν κυρίαρχο κράτος μέχρι την 1η Μαΐου του 1707, όταν οι νομοθετικές πράξεις που συμφωνήθηκαν με τη Συνθήκη της Ένωσης το προηγούμενο έτος τέθηκαν σε ισχύ, το ένωσαν με το Βασίλειο της Σκωτίας, δημιουργώντας το Βασίλειο της Μεγάλης Βρετανίας. Το 1801 η Μεγάλη Βρετανία ενώθηκε με το Βασίλειο της Ιρλανδίας για να αποτελέσουν το Ηνωμένο Βασίλειο της Μεγάλης Βρετανίας και Ιρλανδίας. Το 1922 το Ελεύθερο Ιρλανδικό Κράτος αποσχίστηκε από το Ηνωμένο Βασίλειο, που μετονομάστηκε επισήμως σε Ηνωμένο Βασίλειο της Μεγάλης Βρετανίας και Βόρειας Ιρλανδίας.
Στυλιανός Λένας

Ο Στυλιανός Λένας ήταν αγωνιστής και ήρωας της ΕΟΚΑ κατά την περίοδο της Αγγλικής αποικιοκρατίας στην Κύπρο. Γεννήθηκε στις 20 Ιουλίου του 1932 στα Χανδριά στους πρόποδες της Μαδαρής. Ήταν τέκνο του Χριστοφή και της Αθηνάς Λένα. Εντάχθηκε στην Ορθόδοξη Χριστιανική Ένωση Νέων (ΟΧΕΝ) το 1947. Η εν λόγω οργάνωση αργότερα ήταν φυτώριο της ΕΟΚΑ. Μαθήτευσε στις Τεχνικές Σχολές Λέρου από όπου και αποφοίτησε. Συνδέθηκε με την ΕΟΚΑ από πολύ νωρίς και συγκεκριμένα με την ομάδα Αυξεντίου, ειδικεύτηκε στην κατασκευή βομβών γι΄αυτό και οι Βρετανοί του είχαν προσδώσει το παρατσούκλι ο "Κρουπ" της Κύπρου, το ψευδώνυμο που χρησιμοποιούσε όμως ως μέλος της ΕΟΚΑ ήταν το "Γίγαντας". Τα ξημερώματα της 18 Φεβρουαρίου του 1957 στην Ποταμίτισσα Λεμεσού δόθηκε μάχη με πολυάριθμο στρατό κατοχής όπου και τραυματίστηκε, δύο ακόμη μέλη της ΕΟΚΑ σκοτώθηκαν ο Σωτήρης Τσαγκάρης και ο Δημητράκης Χριστοδούλου. Μεταφέρθηκε στο στρατιωτικό νοσοκομείο Ακρωτηρίου, όπου επί 39 ημέρες περισσότερο βασανίστηκε παρά νοσηλεύτηκε. Απεβίωσε το απόγευμα της 28ης Μαρτίου του 1957 στα χέρια του πατέρα του σε ηλικία 24 ετών. Οι Βρετανοί αρνήθηκαν να δώσουν την σωρό στην οικογένειά του να κηδευτεί για να μην ξεσπάσουν ταραχές. Κηδεύτηκε στα Φυλακισμένα Μνήματα δίπλα από το μνήμα του Ανδρέα Δημητρίου.
Πέτερ Μπέρενς

O Πέτερ Μπέρενς ("Peter Behrens", 14 Απριλίου 1868 - 27 Φεβρουαρίου 1940) ήταν Γερμανός αρχιτέκτονας και σχεδιαστής. Ήταν σημαντικός για το κίνημα του μοντερνισμού και πολλά από τα κορυφαία ονόματα του κινήματος (συμπεριλαμβανομένων των Λούντβιχ Μις φαν ντερ Ρόε, Λε Κορμπυζιέ και Βάλτερ Γκρόπιους) εργάστηκαν γι' αυτόν στα πρώτα βήματα της σταδιοδρομίας τους.
Εμίρ Μπαϊράμι

Ο Εμίρ Μπαϊράμι (αλβανικά: Emir Bajrami, γενν. 7 Μαρτίου 1988) είναι Σουηδός πρώην ποδοσφαιριστής με καταγωγή από το Κοσσυφοπέδιο, ο οποίος υπήρξε διεθνής με την εθνική Σουηδίας στο Ευρωπαϊκό Πρωτάθλημα Ποδοσφαίρου 2012.
Αδούρ Ναρσής της Περσίας

Ο Αδούρ Ναρσής της Περσίας ηταν ο ένατος βασιλιάς της Περσίας απο την δυναστεία των Σασσανιδών μεγαλύτερος γιος και διάδοχος του βασιλιά της Περσίας Ορμίσδα Β’. Βίαιος και αυταρχικός δολοφονήθηκε λίγους μήνες μετά την άνοδο του στον θρόνο το 309 χωρίς απογόνους, θα τον διαδεχτεί ο νεογέννητος ετεροθαλής αδελφός του Σαπώρης Β’

Κατηγορία:Πέρσες βασιλείς
Κατηγορία:Δυναστεία των Σασσανιδών